Tartuko Arte Museoa

Tartuko Arte Museoa (), Tartmus edo TKM ere deitua, Estoniako Tartu hirian dagoen estatuko museoa da. 1940an sortu zen bertako Pallas arte eskolako kideen ekimen pribatu bati esker. Hego Estoniako arte museorik handiena da, eta nazio mailan bigarrena.

 Historia 
1918an Pallas elkarte artistikoak Pallas Goi Mailako Arte Eskola sortu zuen, tokiko arte hezkuntzan funtsezko zeregina izan zuena. Pallas elkartea sortu zenetik hogei urtera, museo bat sortzea erabaki zuten, eta 1940ko azaroaren 17an Tartuko Udalak Suurturg plazako 3. zenbakian arte-museoa ezartzeko dekretua sinatu zuen.Gaur egun Raekoja plazako 3. zenbakia da.

Bigarren Mundu Gerran, museoa hainbat aldiz lekuz aldatu behar izan zuten. Egoera larriena 1943an izan zen, Lai kaleko 17. zenbakiko eraikina bonbardaketa batean suntsitu zenean. Hainbat leku aldaketa egin ondoren, 1946an, museoa Vallikraavi kaleko 14. zenbakiko bi solairutan kokatu zen. Denborarekin, eraikina museoaren beharretarako berreraiki egin zen. Hasiera batean biltegi bat eta erakusketa areto batzuk zituen, baina 1999an eraikina bisitariei ixtea erabaki zuten, gero eta handiagoa zen arte bilduma hobeto zaintzeko. Gaur egun, eraikin horretan biltegia, administrazio bulegoa, langileen bulegoak, zaharberritze-tailerrak, liburutegia eta artxiboak daude.

Tartuko Arte Museoak bi artisten museo pertsonal izan zituen: Anton Starkopfen museoa, Tartun (1972-1996) eta Eduard Kutsarren museoa, Elvan (1971-2012).

 Zuzendariak 

 1940–1941: Juhan Andre
 1941–1951: Voldemar Erm
 1951–1952: Nikolai Jasnetski
 1952–1977: Vaike Tiik
 1977–1980: Toivo Toomemets
 1980–1983: Eha Ratnik (bitarteko zuzendaria)
 1983–1996: Mari Nõmmela
 1996–1999: Enriko Talvistu
 1999–2000: Epp Preem (bitarteko zuzendaria)
 2000–2005: Heiki Pärdi
 2005–2013: Reet Mark
 2013–2017: Rael Artel
 2017–2019: Signe Kivi
 2019: Joanna Hoffmann (bitarteko zuzendaria)
 2020–gaur egun: Joanna Hoffmann

 Bilduma 
Tartuko Arte Museoak 23.000 artelan inguru ditu guztira: margolanak, marrazkiak, eskulturak eta arte garaikideko lanak.

 Lan hautatuak 

 Oharrak 

 Erreferentziak 

 Kanpo estekak 

Kategoria:Tartuko eraikinak
Kategoria:Estoniako museoak
Kategoria:Arte-museoak